Roy Jones

Roy Levesta Jones (sündinud 16. jaanuaril 1969 Pensacolas Escambia maakonnas Floridas) on USA ja Venemaa poksija, laulja, näitleja, poksi-, filmi- ja muusikategelane ning poksikommentaator.

Jones sai poolraskekaalus (kuni 81 kg) 1988. aasta Seouli olümpiamängude poksivõistlustel hõbemedali, kaotades finaalis kuldmedali- ja olümpiavõitjale Si-Hun Parkile (Lõuna-Korea) kohtunike väga vaieldava otsusega 3:2.24. suveolümpiamängude poksivõistlus. Seoul 1988. Tulemused inglise keeles 
Hiljem on mitmed asjaosalised tunnistanud, et see otsus oli viga ning lõunakorealased mõjutasid asjaosalisi tegema sellist otsust, kuid ROK pole seni seda otsust veel muutnud. Ometi sai Jones nendel olümpiamängudel parima tehnikaga poksijale mõeldud Val Barkeri karika.

Jones on poksinud alates maist 1989 elukutselisena. Ta on 12. detsembri 2015 seisuga osalenud kokku 71 kohtumisel ning on võitnud neist 62 (neist 45 nokaudiga) ja kaotanud 9 (neist 5 nokaudiga). Ta on olnud elukutseliste mitme kaalukategooria ja poksiorganisatsiooni maailmameister.

Vene kodakondsus
Jones külastas augustis 2015 Krimmi, kohtus Sevastopolis Venemaa presidendi Vladimir Putiniga ning palus abi Vene kodakondsuse saamisel.[Путин пообщался с американским боксером Роем Джонсом. - 19. augusti 2015 spordiuudised Interfax.ru kodulehel. Vene keeles] 12. septembril 2015 ta saigi Vene kodakondsuse.

Viited

Välislingid

Roy Jones lehel Internet Movie Database. Inglise keeles

Kategooria:Ameerika Ühendriikide poksijad
Kategooria:Ameerika Ühendriikide muusikud
Kategooria:Ameerika Ühendriikide näitlejad
Kategooria:Ameerika Ühendriikide räpparid
Kategooria:Sündinud 1969